UC Sampdoria

Unione Calcio Sampdoria on genovalainen jalkapallojoukkue, joka pelaa Italian toiseksi korkeimmalla sarjatasolla Serie B:ssä. Seura perustettiin vuonna 1946, kun kaksi joukkuetta, Sampierdarenese ja Andrea Doria yhdistyivät. Seura tunnetaan lempinimellä Blucerchiati (sinirenkainen) ja joskus sen nimi lyhennetään muotoon Samp tai Doria. Sampdoria pelaa ottelunsa Stadio Luigi Ferrarisilla, jonka se jakaa yhdessä paikallisvastustajansa Genoa CFC:n kanssa.

Sampdoria on voittanut scudetton kerran vuonna 1991. Italian Cupin se on voittanut neljästi (viimeisin vuonna 1994) ja Cup-voittajien cupin vuonna 1990. Vuonna 1992 se hävisi Mestarien liigan finaalissa FC Barcelonalle.

 Historia 
 Perustaminen ja varhaiset vuodet 
Sampierdarenese ja Andrea Doria perustettiin 1890-luvulla, ja niistä tuli pian kilpailijoita Genovan johtavalle seuralle Genoa CFC:lle. Useiden vuosikymmenten jälkeen nämä kaksi seuraa yhdistyivät vuonna 1946 muodostaen Unione Calcio Sampdorian. Fuusion aikaan molemmat seurat pelasivat Serie A:ssa, joten Sampdoria jatkoi suoraan korkeimmalla sarjatasolla kaudella 1946–47.

Vaikka seura pysyi Serie A:ssa monien kausien ajan, sen ensimmäiset 30 vuotta huipputasolla jäivät suurelta osin saavutuksiltaan vaatimattomiksi. Erityisesti 1970-luku oli pettymysten aikaa, ja seura näytti tuomitulta viettämään tulevaisuuttaan lähinnä Serie B:ssä.

 Ensimmäiset mestaruudet 
Käännekohta tuli vuonna 1979, kun Paolo Mantovani nimitettiin seuran uudeksi presidentiksi. Hänen visionsa ja taloudelliset panostuksensa osoittautuivat valtavaksi piristysruiskeeksi. Seura nousi takaisin Serie A:han vuonna 1982 ja voitti ensimmäisen pokaalinsa, Coppa Italian, vuonna 1985.

Vuonna 1986 päävalmentajaksi nimitettiin Vujadin Boškov, mikä vei seuraa entisestään eteenpäin. Hänen johdollaan Sampdoria voitti kaksi Coppa Italiaa sekä seuran ensimmäisen eurooppalaisen pokaalin, Cup-voittajien cupin.

Huipentuma nähtiin vuonna 1991, jolloin Sampdoria voitti ainoan Serie A:n mestaruuden historiassaan. Seuraavana vuonna seura eteni Euroopan cupin finaaliin, mutta hävisi niukasti FC Barcelonalle jatkoajalla.

 Mantovanin kuolema ja laskukausi 
Mantovanin kuolema vuonna 1993 oli järkytys koko seurayhteisölle. Vaikka seura voitti saman kauden Coppa Italian Sven-Göran Erikssonin valmennuksessa (seuran neljännen cup-mestaruuden) taloudelliset vaikeudet pakottivat pian parhaiden pelaajien myyntiin. Ei kauan kestänyt, kun Sampdoria putosi jälleen Serie B:hen, jossa se viihtyi vuoteen 2002 asti.

Tuolloin uusi presidentti Riccardo Garrone toi seuraan tuoretta pääomaa. Seura nousi nopeasti takaisin Serie A:han ja vakiinnutti asemansa arvostettuna nuorten pelaajien kehityspaikkana. Monet lahjakkaat pelaajat myytiin merkittäviin siirtosummiin, mikä auttoi seuran taloutta pysymään tasapainossa.

Kaudella 2004–2005 se sijoittui peräti viidenneksi päästen Uefa Cupiin. Kausi 2005–2006 oli pettymys. Liigassa seura jäi 14. sijalle, joka muuttui Italian jalkapalloskandaalin jälkeen 12. sijaksi, ja Uefa Cupista se putosi jo lohkovaiheessa.

Kaudella 2009–2010 Luigi Delneri johdatti Sampdorian upeisiin suorituksiin ja seura sijoittui sarjassa neljänneksi. Näin ollen se pääsi karsimaan paikastaan Mestarien liigan lohkovaiheeseen, missä se kuitenkin epäonnistui. Delneri jätti paikkansa kauden jälkeen ja siirtyi Juventuksen peräsimeen. Hänen seuraajakseen palkattiin Domenico Di Carlo. Di Carlo übernimmt Sampdoria Di Carlo luotsasi Sampdorian Eurooppa-liigan lohkovaiheeseen. Talven tullen Sampdorian meno kuitenkin hyytyi ja lopulta kehnot tulokset johtivat Di Carlon potkuihin maaliskuussa 2011. Valmennusvastuun otti Alberto Cavasin. Di Carlo sacked by Sampdoria Kauden päätteeksi Sampdoria sijoittui 18. ja tippui Serie B:hen. Vuotta myöhemmin se nousi takaisin pääsarjaan kukistettuaan nousukarsintafinaalissa Varesen

Sampdoria osti heinäkuussa 2015 Ajaxista suomalaispelaaja Niklas Moisanderin.

 Saavutukset 

 Scudetto: 1990–1991
 Italian Cup: 1984–1985, 1987–1988, 1988–1989, 1993–1994
 Italian Super Cup: 1991
 Cup-voittajien Cup: 1989–1990

 Entisiä pelaajia 
  Enrico Chiesa
  Ruud Gullit
  Simone Inzaghi
  Christian Karembeu
  Jürgen Klinsmann
  Marcello Lippi
  Roberto Mancini
  Siniša Mihajlović
  Ariel Ortega
  Gianluca Pagliuca
  Clarence Seedorf
  Giuseppe Signori
  Graeme Souness
  Juan Sebastián Verón
  Gianluca Vialli
  Pietro Vierchowod
  Christian Vieri
  Des Walker
  Walter Zenga

 Entisiä valmentajia 

   Vujadin Boškov
  Luigi Delneri
  Domenico Di Carlo
  Eusebio Di Francesco
  Sven-Göran Eriksson
  Ciro Ferrara
  Marco Giampaolo
  Giuseppe Iachini 
  Walter Mazzarri
  César Luis Menotti
  Siniša Mihajlović
  Vincenzo Montella
  Walter Novellino
  Claudio Ranieri
  Luciano Spalletti
  Walter Zenga

 Lähteet 

 Aiheesta muualla 
 Virallinen kotisivu

Sampdoria
Luokka:Genova